CELEX: 62018TA0355
Language: el
Date: 2021-09-08 00:00:00
Title: Υπόθεση T-355/18: Απόφαση του Γενικού Δικαστηρίου της 8ης Σεπτεμβρίου 2021 — Ισπανία κατά Επιτροπής (Γλωσσικό καθεστώς – Προκήρυξη γενικών διαγωνισμών για την πρόσληψη υπαλλήλων διοίκησης στον τομέα της δημόσιας υγείας και της ασφάλειας των τροφίμων – Περιορισμός της δυνατότητας επιλογής της δεύτερης γλώσσας μόνον μεταξύ τεσσάρων γλωσσών – Κανονισμός 1 – Άρθρο 1δ, παράγραφος 1, άρθρο 27 και άρθρο 28, στοιχείο στ', του ΚΥΚ – Διάκριση λόγω γλώσσας – Συμφέρον της υπηρεσίας – Αναλογικότητα)

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/27
            
         
      Απόφαση του Γενικού Δικαστηρίου της 8ης Σεπτεμβρίου 2021 — Ισπανία κατά Επιτροπής
      (Υπόθεση T-355/18) (1)
      
      (Γλωσσικό καθεστώς - Προκήρυξη γενικών διαγωνισμών για την πρόσληψη υπαλλήλων διοίκησης στον τομέα της δημόσιας υγείας και της ασφάλειας των τροφίμων - Περιορισμός της δυνατότητας επιλογής της δεύτερης γλώσσας μόνον μεταξύ τεσσάρων γλωσσών - Κανονισμός 1 - Άρθρο 1δ, παράγραφος 1, άρθρο 27 και άρθρο 28, στοιχείο στ', του ΚΥΚ - Διάκριση λόγω γλώσσας - Συμφέρον της υπηρεσίας - Αναλογικότητα)
      (2021/C 431/28)
      Γλώσσα διαδικασίας: η ισπανική
      
         Διάδικοι
      
      
         Προσφεύγoν: Βασίλειο της Ισπανίας (εκπρόσωποι: S. Centeno Huerta και L. Aguilera Ruiz)
      
         Καθής: Ευρωπαϊκή Επιτροπή (εκπρόσωποι: N. Ruiz García, L. Vernier, D. Milanowska, I. Galindo Martín και T. Lilamand)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση της προκηρύξεως των γενικών διαγωνισμών EPSO/AD/340/18, για την κατάρτιση εφεδρικού πίνακα προσλήψεων υπαλλήλων διοίκησης στον τομέα της υγείας και της ασφάλειας τροφίμων (έλεγχος, επιθεώρηση και αξιολόγηση), και EPSO/AD/341/18, για την κατάρτιση εφεδρικού πίνακα προσλήψεων υπαλλήλων διοίκησης στον τομέα της ασφάλειας των τροφίμων (πολιτική και νομοθεσία) (ΕΕ 2018, C 97 A, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει τους γενικούς διαγωνισμούς EPSO/AD/340/18, για την κατάρτιση εφεδρικού πίνακα προσλήψεων υπαλλήλων διοίκησης στον τομέα της υγείας και της ασφάλειας τροφίμων (έλεγχος, επιθεώρηση και αξιολόγηση), και EPSO/AD/341/18, για την κατάρτιση εφεδρικού πίνακα προσλήψεων υπαλλήλων διοίκησης στον τομέα της ασφάλειας των τροφίμων (πολιτική και νομοθεσία).
               
            
                  2)
               
               
                  Η Ευρωπαϊκή Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκε το Βασίλειο της Ισπανίας.
               
            
         (1)  EE C 285 της 13.8.2018.